PATVIRTINTA

Telšių lopšelio-darželio „Nykštukas“

direktoriaus 2025 m. gegužės 08 d.

įsakymu Nr. V1-36

**TELŠIŲ LOPŠELIO-DARŽELIO „NYKŠTUKAS“**

**KIEMSARGIO PAREIGYBĖS APRAŠYMAS**

**I SKYRIUS**

**PAREIGYBĖ**

1. Kiemsargis yra nekvalifikuotas Telšių lopšelio-darželio „Nykštukas“ darbuotojas.

2. Pareigybės lygis – D (I pakopa), kodas – 961303.

3. Pareigybės paskirtis - vykdyti lopšelio-darželio kiemo ir teritorijos priežiūros bei valymo darbus.

4. Pareigybės pavaldumas - direktoriaus pavaduotojui ūkiui ir bendriesiems klausimams.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

5. Kiemsargis turi atitikti šiuos specialius reikalavimus:

5.1. Kiemsargiu gali dirbti asmuo ne jaunesnis kaip 18 m. amžiaus, susipažinęs su darbo metu naudojamų įrenginių eksploatavimo taisyklėmis, pasitikrinęs sveikatą.

5.2. Gebėti laikytis ikimokyklinio ugdymo įstaigos higienos normų ir vidaus darbo tvarkos taisyklių.

5.3. Kiemsargis dirba vadovaudamasis darbo sutartimi, lopšelio-darželio nuostatais, lopšelio-darželio vidaus darbo tvarkos taisyklėmis, Valstybinėmis higienos normomis, Saugos ir sveikatos instrukcija, Gaisrine saugos instrukcija bei pareigybiniais nuostatais.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

6. Kiekvienų metų pavasarį ir rudenį atlikti pagrindinį teritorijos valymą. Šiukšles, sausą žolę, nukritusius medžių lapus, medžių ir krūmų šakas sugrėbti į krūvas ir pasirūpinti, kad jos būtų pašalintos iš teritorijos.

7. Teritorijoje palaikyti tvarką ir švarą. Nustatytu laiku valyti jam pavestą prižiūrėti teritoriją, o likusį laiką stebėti teritorijos būklę ir nedelsiant šalinti atsiradusias šiukšles, iškritusį sniegą.

8. Neleisti, kad transporto priemonės būtų statomos ant vejos, važinėtų per želdinius.

9. Prižiūrėti želdinius ir gėlynus, karpyti dekoratyvinius krūmus, nušienauti žolę.

10. Patikrinti, ar visi šuliniai tvarkingai uždengti dangčiais, nėra duobių ir ar nėra nutrauktų elektros linijų.

11. Pastebėjus asmenis, besiruošiančius įvykdyti nusikaltimą (įsilaužimą į patalpas ir kt.) arba įvykdžiusius nusikaltimą, nedelsiant iškviesti policiją, pranešti apie įvykį direktoriui.

12. Reikalauti, kad šunų šeimininkai nevedžiotų šunų po prižiūrimą teritoriją. Apie prižiūrimoje teritorijoje pastebėtus valkataujančius šunis, benamius katinus, pranešti atitinkamai tarnybai arba pavaduotojui ūkiui.

13. Surinkti šiukšles po konteinerių, esančių teritorijoje, išvežimo.

14. Nedeginti valomame plote šiukšlių ir žolės.

15. Saugoti jam išduotas darbo priemones, darbo drabužius.

16. Nepatikėti savo pareigų kitam asmeniui.

17. Žiemos metu laiku šalinti sniegą ir ledą nuo šaligatvių, kiemo takų, privažiavimo kelių.

18. Šaligatvius, takus ir kelius barstyti smėliu ar druska.

19. Pasirūpinti, kad laiku būtų nudaužomi nuo stogų kabantys ledo varvekliai arba pačiam juos nudaužyti.

20. Esant reikalui, gali atlikti kitus darbus, nurodytus lopšelio-darželio direktoriaus ar tiesioginio vadovo, neviršijant darbo sutartyje numatyto darbo laiko.

**IV SKYRIUS**

**KIEMSARGIO TEISĖS**

21. Lopšelio-darželio kiemsargis turi teisę:

21.1. pagal savo kompetenciją gauti iš lopšelio-darželio administracijos informaciją apie įstaigos veiklą;

21.2. dalyvauti įstaigos savivaldoje, įstaigos veiklos kokybės įsivertinime;

21.3. dirbti savitarpio pagarba grįstoje, psichologiškai, dvasiškai ir fiziškai saugioje aplinkoje, turėti higienos reikalavimus atitinkančią ir tinkamai aprūpintą darbo vietą;

21.4. Lietuvos Respublikos darbo kodekse, kituose Vyriausybės teisės aktuose nustatyta tvarka gauti mokamas ar kitas atostogas, naudotis Vyriausybės numatytomis lengvatomis;

21.5. dalyvauti visuomeninių organizacijų veikloje, atitinkančioje Lietuvos Respublikos įstatymus.

**V SKYRIUS**

**ATSAKOMYBĖ**

22.Kiemsargis atsako už jam paskirtos prižiūrėti teritorijos švarą ir tvarką, būklę, takų ir kelių priežiūrą.

23. Kiemsargis atsako už sanitarinių-higieninių reikalavimų vykdymą.

24. Kiemsargis atsako už patikėto turto saugumą.

­­­­­­­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUSIPAŽINAU

Data \_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)